Diari Oficial de la Generalitat Valenciana


Sumari del DOGV 266, del 04-07-1985 (1985/804578)

DECRET 88/1985 de 10 de juny, del Consell de la Generalitat Valenciana, pel qual s'accepta la cessió d'ús a títol gratuït d'un immoble, propietat de l'Excel.lentíssim Ajuntament de Gandia, per a instal.lar una Estació d'Inspecció tècnica de Vehicles.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/10/88/dof/vci/html**

### Dades del document

Número de DOGV
:   266

Data del DOGV
:   04-07-1985

Secció del DOGV
:   DISPOSICIONS GENERALS

Número del document
:   1985/804578


Data del document
:   10-06-1985

Organisme emissor
:   Conselleria d'Economia i Hisenda

Tipus de document
:   Decret

Decret 88/1985, de 10 de juny, del Consell de la Generalitat Valenciana, pel qual s'accepta la cessió d'ús a títol gratuït d'un immoble propietat de l'Excel.lentíssim Ajuntament de Gandia per a instal.lar una Estació d'Inspecció Tècnica de vehicles.  
Per Acord Plenari de l'Excm. Ajuntament de Gandia de 28 de maig de 1985, adoptà per unanimitat, ha estat cedit a la Generalitat Valenciana, a petició d'aquesta, l'ús de l'immoble de propietat municipal, ubicat en el Polígon Industrial Alcodar de la ciutat de Gandia, amb la finalitat determinant d'instal·lar-hi l'Estació d'Inspecció Tècnica de Vehicles, les despeses d?urbanització del qual seran sufragades per parts iguals entre l'Ajuntament i la Generalitat i condicionant la cessió d'ús del bé expressat al fet que el fi determinant siga complit en el període màxim de cinc anys i que la destinació es mantinga durant els trenta següents.   
Segons que disposen els articles 2 i 9 del Decret del Consell 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 24 de la Llei de Patrimoni de l'Estat i 55 del seu Reglament, legislació aquesta a la qual els esmentats preceptes es remeten, correspon al Consell l'acceptació de la cessió d'ús esmentada.   
En atencio d'aquest motius, a proposta del Conseller d'Economia i Hisenda i amb la deliberació prèvia del Consell en reunió del dia 10 de juny de 1985,   
DECRETE:   
Article primer  
S'accepta la cessió d'ús a títol gratuìt realitzada per l'Excm Ajuntament de Gandia, a favor de la Generalitat Valenciana, de l'immoble ubicat en el seu terme municipal, Polígon Industrial Alcodar, parcel·la F-10 i 650 m2, contigu pel Nord amb la resta de la parcel·la F-13 i Parcel·la F-11; Sud Parcel·la F-9, Est, terrenys de RENFE; i Oest, via principal del Polígon, per a realitzar-hi en aquesta el conjunt d'obra civil i instal·lacions d'una Estació d'Inspecció Tècnica de Vehicles de cinc línies.   
Les despeses d'urbanització de l'esmentat bé seran sufragades, a parts iguals, entre l'Ajuntament de Gandia i de la Generalitat Valenciana.   
Article Segon  
El dret d'ús de l'immoble haurà d'incorporar-se a l'Inventari General de Béns de la Generalitat Valenciana i inscriure's al seu nom. en el Registre de la Propietat, afectant-se posteriorment a la Conselleria d?Indústria, Comerç i Turisme, destinat a la finalitat de la cessió, la qual s'entendrà realitzada sempre que no s'altere la dedicació dels terrenys i instal·lacions per al fi pel qual foren cedits.   
Article tercer  
La Conselleria d'Economia i Hisenda, a través dels seus Serveis Patrimonials, durà a terme els tràmits necessaris per a l'efectivitat de tot el que disposa aquest Decret.   
València, a 10 de juny de 1985   
El President de la Generalitat,  
JOAN LERMA I BLASCO  
El Conseller d?Economia i Hisenda,  
ANTONI BIRLANGA I CASANOVA


Còpia Permalink ELI